Χώρες της Ευρώπης που δραστηριοποιείται η Lidl
Κατάστημα της Lidl. Το ίδιο σχέδιο συναντάται στα περισσότερα καταστήματα.
Η **Lidl** είναι γερμανική αλυσίδα εκπτωτικών καταστημάτων (discount) σούπερ μάρκετ από το Νέκαρζουλμ της Γερμανίας. Η εταιρεία έχει περισσότερα από 10.000 καταστήματα σε όλη την Ευρώπη και απασχολεί περισσότερους από 315.000 υπαλλήλους σε όλο τον κόσμο, με παρουσία και στις Ηνωμένες Πολιτείες από το 2017. Ανήκει στον Όμιλο **Schwarz Gruppe**, η οποία κατέχει τις αλυσίδες καταστημάτων *Handelshof* και την υπεραγορά *Kaufland*, οι οποίες δεν έχουν δραστηριότητα στην Ελλάδα.

Ο μεγαλύτερος ανταγωνιστής της Lidl σε πολλές χώρες της Ευρώπης, άλλα και στην Αμερική είναι η εταιρία Aldi (Aldi Nord/Aldi Süd), η οποία αποχώρησε από την Ελλάδα το 2010. Χαρακτηριστικές για την εταιρία είναι οι διεθνείς εβδομάδες ("Σκανδιναβικές", "Ιταλικές" κλπ) που προσφέρουν παραδοσιακά προϊόντα από διάφορες χώρες. 

Το 2017 και το 2018 βραβεύθηκε ως Κορυφαίος Εργοδότης στην Ευρώπη.

Lidl Hellas & Cyprus
--------------------

Η Lidl στην Ελλάδα ξεκίνησε πρώτη φορά τη λειτουργία της το 1999 με κατάστημα στη Σίνδο Θεσσαλονίκης, κάτω από την επωνυμία Lidl Hellas & Σια ΕΕ. Στην Κύπρο η εταιρία δραστηριοποιείται από το 2010. Σήμερα είναι η τρίτη μεγαλύτερη αλυσίδα σουπερμάρκετ στην Ελλάδα, στον τομέα της Λιανικής πώλησης, ακολουθώντας τους Σκλαβενίτης και ΑΒ Βασιλόπουλος.

Ιστορία
-------

Το κατάστημα της εταιρείας στο Άργος.
Η Lidl είναι μέλος του ομίλου Schwarz, του πέμπτου μεγαλύτερου λιανοπωλητή στον κόσμο με πωλήσεις $ 82,4 δισ. (2011). Η εταιρία στη πρώτη της μορφή ιδρύθηκε το 1930 στο Χαϊλμπρόν με το όνομα Schwarz. Το 1930, ο Γιόζεφ Σβαρτς έγινε συνεργάτης στην Südfrüchte Großhandel Lidl & Co. και ανέπτυξε την εταιρεία στον χώρο του χονδρεμπορίου τροφίμων. Κατά τη διάρκεια του πολέμου, η εταιρεία καταστράφηκε, ενώ το 1944 άρχισε μια δεκαετής περίοδος ανασυγκρότησης.

Το 1977, με τον Ντίτερ Σβαρτς (γιό του Γιόζεφ Σβαρτς) στα ηνία, το Schwarz-Gruppe άρχισε να επικεντρώνεται στις εκπτωτικές αγορές, με ολοένα και περισσότερα καταστήματα. Η εταιρία θέλησε να πάψει να χρησιμοποιεί το όνομα Schwarz-Markt («Schwarzmarkt» σημαίνει «μαύρη αγορά») και να χρησιμοποιήσει το όνομα του πρώην επιχειρηματικού εταίρου του Γιόζεφ Σβαρτς, Α. Λιντλ. νομικοί όμως λόγοι δεν το επέτρεψαν. Ένα τυχαίο άρθρο όμως, σε μια εφημερίδα, σχετικά με τον ζωγράφο και συνταξιούχο δάσκαλο Λούντβιχ Λιντλ, του έδωσε τη δυνατότητα να αγοράσει τα δικαιώματα του ονόματος για 1.000 γερμανικά μάρκα.

Το πρώτο κατάστημα Lidl άνοιξε το 1973, αντιγράφοντας την ιδέα της Aldi. Ο Σβαρτς αφαίρεσε τα εμπορεύματα που δεν κινούντο γρήγορα στα ράφια και μείωσε το κόστος, διατηρώντας το μέγεθος των καταστημάτων λιανικής πώλησης όσο το δυνατόν μικρότερο. Μέχρι το 1977, η αλυσίδα Lidl περιελάμβανε 33 εκπτωτικά καταστήματα.

Τον Μάρτιο του 2014 ο Σβεν Ζάιντελ διορίστηκε Διευθύνων Σύμβουλος (CEO) της εταιρείας, μετά την αποχώρηση του Καρλ-Χάιντς Χόλλαντ ο οποίος είχε διατελέσει διευθύνων σύμβουλος από το 2008. Ο Ζάιντελ με τη σειρά του, αποχώρησε από τη θέση του CEO τον Φεβρουάριο του 2017, κατόπιν διαφωνιών με τον επικεφαλής του ομίλου Κλάους Γκέριγκ, ο οποίος κρατά τα ηνία από το 2004. Τον Ζάιντελ διαδέχτηκε ως CEO ο Γιέσπερ Χέγιερ, έως τότε επικεφαλής του τομέα Διεθνούς Επιχείρισης Αγοράς της Lidl.

Τον Ιούνιο του 2015, η εταιρεία ανακοίνωσε την ίδρυση κεντρικών γραφείων και επέκταση της στις Ηνωμένες Πολιτείες, στο Άρλινγκτον της Βιρτζίνια.

Κριτική
-------

Το 2008, η Lidl κατηγορήθηκε από δημοσιογράφους ότι κατασκόπευε τους εργαζομένους τους, άκουγε ιδιωτικές τηλεφωνικές κλήσεις και μερικές φορές ακόμη και τους ακολουθούσε στο σπίτι ή στα ραντεβού γιατρού. Σε μια περίπτωση, ο φάκελος μιας υπαλλήλου υποτίθεται ότι σχολιάστηκε για να σημειωθεί ότι οι περισσότεροι φίλοι της ήταν «χρήστες ναρκωτικών». Σε μια άλλη περίπτωση, μια εργαζόμενη σε κατάστημα Lidl στην Τσεχία φέρεται να απαγορεύτηκε να χρησιμοποιεί την τουαλέτα κατά τις ώρες εργασίας. Ένα εσωτερικό σημείωμα της εταιρείας από το περιστατικό δημοσιοποιήθηκε ως μέρος μιας δικαστικής υπόθεσης, στην οποία η εταιρεία φέρεται να ενημέρωσε τη διοίκηση «Οι εργαζόμενες που έχουν περίοδο μπορεί να πηγαίνουν στην τουαλέτα πολλές φορές, αλλά για να απολαμβάνουν αυτό το προνόμιο θα πρέπει να φορούν ορατή κορδέλα». Ορισμένοι ακτιβιστές συνδικαλιστικών οργανώσεων συνέκριναν αυτή τη συμπεριφορά με αυτήν των τεχνολογικών γιγάντων που εμπλέκονται σε εξάρθρωση συνδικάτων, κάνοντας τη σύγκριση με τεχνικές παρακολούθησης που χρησιμοποιούνται για τον προληπτικό εντοπισμό και διακοπή της οργανωτικής δραστηριότητας των συνδικάτων. Η Lidl απάντησε σε αυτούς τους ισχυρισμούς, δηλώνοντας ότι η επιτήρηση είχε σκοπό να αποτρέψει τις κλοπές σε καταστήματα και να εντοπίσει «ανώμαλες συμπεριφορές».

Η Lidl έχει επίσης κατηγορηθεί από συνδικάτα στη Γερμανία ότι έκλεισε τα καταστήματα όταν οι εργαζόμενοι εκλέγουν συμβούλια εργαζομένων ή επιλέγουν να συμμετάσχουν σε διαπραγματεύσεις.

Τον Οκτώβριο του 2022, ΜΚΟ για την προστασία των ζώων σε όλη την Ευρώπη κατηγόρησαν τη Lidl για «σκάνδαλο κοτόπουλου». Πλάνα έρευνας που κινηματογραφήθηκαν σε φάρμα προμηθευτή της Lidl στη Γερμανία έδειξαν άρρωστα και τραυματισμένα κοτόπουλα που δεν μπορούσαν να περπατήσουν και κείτονταν στα απορρίμματά τους. Τον Νοέμβριο του 2022, δημοσιεύθηκε μια άλλη έρευνα που δείχνει παρόμοιες συνθήκες σε φάρμες προμηθευτών της Lidl και στην Ισπανία. Περαιτέρω έρευνες στην Ιταλία και την Αυστρία έχουν επίσης αποκαλύψει σοβαρά ζητήματα διαβίωσης των κοτόπουλων. Στο πλάνα της αυστριακής έρευνας, φαίνονται πουλιά να προσπαθούν να φάνε τα σάπια πτώματα άλλων νεκρών κοτόπουλων. Τα κοτόπουλα στο βίντεο είναι ράτσες ταχέως αναπτυσσόμενες, οι οποίες φτάνουν το βάρος τους σε μόλις 35 ημέρες και έχουν υψηλότερα επίπεδα θνησιμότητας, χωλότητας και μυϊκής νόσου σε σχέση με τις πιο αργά αναπτυσσόμενες ράτσες. Οι ΜΚΟ ζήτησαν από το σούπερ μάρκετ να εγγραφεί στο Better Chicken Commitment (BCC), ένα σύνολο προτύπων καλής διαβίωσης που απαγορεύει τη χρήση ταχέως αναπτυσσόμενων φυλών και απαιτεί την παροχή περισσότερου χώρου και εμπλουτισμού για τα κοτόπουλα. Ενώ η Lidl Γαλλίας έχει ήδη δεσμευτεί στο BCC το 2020, όμως η Lidl δεν έχει μέχρι στιγμής δεσμευτεί για τις υπόλοιπες ευρωπαϊκές δραστηριότητές της.

Υποκαταστήματα
--------------

Η Lidl σήμερα (2022) δραστηριοποιείται σε όλες τις 27 χώρες της Ευρωπαϊκής Ένωσης (ανοίγοντας πρόσφατα καταστήματα σε Εσθονία και Λετονία), και εκτός Ε.Ε. σε Ηνωμένο Βασίλειο, Ελβετία, Σερβία και ΗΠΑ. Επίσης η Lidl, σχεδιάζει να ανοίξει καταστήματα από το 2023 στη Βοσνία και Ερζεγοβίνη, ενώ αντίστοιχα στα πλάνα της εταιρείας είναι να ανοίξει μελλοντικά καταστήματα και στην Ουκρανία, για κάποια στιγμή μετά την λήξη του πολέμου εκεί. Παλαιότερα η Lidl, δραστηριοποιούνταν το διάστημα 2004-2008 και στη Νορβηγία, η οποία τελικά αποχώρησε οριστικά από τη Νορβηγική αγορά.

* Κατάστημα Lidl στο Ανζέρ της Γαλλίας.Κατάστημα Lidl στο Ανζέρ της Γαλλίας.
* Το κατάστημα της Lidl στη Σαντορίνη.Το κατάστημα της Lidl στη Σαντορίνη.
* Κατάστημα Lidl στο Κάρλσταντ της Σουηδίας.Κατάστημα Lidl στο Κάρλσταντ της Σουηδίας.

| Χώρα | Αριθμός καταστημάτων |
| --- | --- |
| Αυστρία ! Αυστρία | 230 |
| Βέλγιο ! Βέλγιο | 300 |
| Βουλγαρία ! Βουλγαρία | 90 |
| Γαλλία ! Γαλλία | 1,500 |
| Γερμανία ! Γερμανία | 3,301 |
| Δανία ! Δανία | 110 |
| Ελβετία ! Ελβετία | 100 |
| Ελλάδα ! Ελλάδα | 227 |
| Εσθονία ! Εσθονία | Υπό κατασκευή, σχεδιάζεται το άνοιγμα 9 καταστημάτων το 2020. |
| Ηνωμένο Βασίλειο ! Ηνωμένο Βασίλειο | 710 |
| Ηνωμένες Πολιτείες ! Ηνωμένες Πολιτείες | 57 |
| Δημοκρατία της Ιρλανδίας ! Δημοκρατία της Ιρλανδίας | 156 |
| Ισπανία ! Ισπανία | 550 |
| Ιταλία ! Ιταλία | 600 |
| Κροατία ! Κροατία | 93 |
| Κύπρος ! Κύπρος | 18 |
| Λετονία ! Λετονία | Υπό κατασκευή |
| Λιθουανία ! Λιθουανία | 41 |
| Λουξεμβούργο ! Λουξεμβούργο | 10 |
| Μάλτα ! Μάλτα | 8 |
| Ολλανδία ! Ολλανδία | 400 |
| Ουγγαρία ! Ουγγαρία | 172 |
| Πολωνία ! Πολωνία | 620 |
| Πορτογαλία ! Πορτογαλία | 247 |
| Ρουμανία ! Ρουμανία | 228 |
| Σερβία ! Σερβία | 19 |
| Σλοβακία ! Σλοβακία | 132 |
| Σλοβενία ! Σλοβενία | 51 |
| Σουηδία ! Σουηδία | 171 |
| Τσεχία ! Τσεχία | 220 |
| Φινλανδία ! Φινλανδία | 173 + 4 |
| Συνολικός αριθμός καταστημάτων | 11200 |

Διακρίσεις
----------

Λόγω του εκπτωτικού χαρακτήρα των καταστημάτων Lidl, την έλλειψη επώνυμων προϊόντων και την πεποίθηση ότι τα προϊόντα τους είναι κακής ποιότητας, συχνά αναφέρεται (είτε χιουμοριστικά είτε απαξιωτικά) η φράση *"Από τα Lidl"*. Η φράση αυτή δηλώνει ότι ένα οποιοδήποτε προϊόν των Lidl μπορεί να έχει τόσο κακή ποιότητα που θα επιφέρει αρνητικές συνέπειες (π.χ. *"Λουκάνικα από τα Lidl, γιατί πρέπει να σου φύγει η απορία του τι γεύση έχει ο σκύλος"*). Ενίοτε αναφέρεται και σε προϊόντα που δεν πωλούνται στα Lidl (π.χ. *"λαμπάδα από τα Lidl, για να σε πλημμυρίσει το άγιο φως."* ή *"GPS από τα Lidl, γιατί σημασία έχει το ταξίδι"*). Στα τέλη του 2017, η Lidl Hellas εκμεταλλεύτηκε αυτήν τη φράση, έτσι ώστε από τις 11/12/2017 μέχρι και τις 11/02/2018, κάθε φορά που η εν λόγω φράση θα αναφέρεται στα μέσα κοινωνικής δικτύωσης, θα *"μετατρέπεται σε μια προσφορά αγάπης που έχει ως στόχο το κοινό καλό."*

Παραπομπές
----------

1. ↑  «Η Lidl Hellas «Top Employer» το 2018 για δεύτερη συνεχόμενη χρονιά | Kathimerini».. Ανακτήθηκε στις 4 Αυγούστου 2018.
2. 1 2 3  Connolly, Kate (2008-03-27). «German supermarket chain Lidl accused of snooping on staff» (στα αγγλικά). *The Guardian*. ISSN 0261-3077.. Ανακτήθηκε στις 2023-07-20.
3. ↑  Constantz, Jo (13 Δεκεμβρίου 2021). «"Spying On Us": How Amazon, Walmart, Use Surveillance Tech to Bust Unions». *Newsweek* (στα Αγγλικά). Ανακτήθηκε στις 20 Ιουλίου 2023.
4. ↑  «The Untold Truth Of Lidl». *Mashed* (στα Αγγλικά). 3 Νοεμβρίου 2017. Ανακτήθηκε στις 20 Ιουλίου 2023.
5. 1 2  Ellson, David Crossland, Berlin | Andrew (2023-07-20). «Chickens ‘left to die’ at Lidl supplier in Germany» (στα αγγλικά). *The Times*. ISSN 0140-0460.. Ανακτήθηκε στις 2023-07-20.
6. ↑   *Lidl Chicken Farm: Shocking Undercover Investigation*, ανακτήθηκε στις 2023-07-20
7. ↑  «Lidl's chicken scandal». *www.lidlchickenscandal.com* (στα Αγγλικά). Ανακτήθηκε στις 20 Ιουλίου 2023.
8. ↑  Siddique, Haroon; correspondent, Haroon Siddique Legal affairs (2022-09-21). «UK government faces court challenge over ‘Frankenchickens’» (στα αγγλικά). *The Guardian*. ISSN 0261-3077.. Ανακτήθηκε στις 2023-07-20.
9. ↑  «Lidl treibt die Expansion in Österreich voran « WirtschaftsBlatt.at». 27 Ιουλίου 2015. Αρχειοθετήθηκε από το πρωτότυπο στις 27 Ιουλίου 2015. Ανακτήθηκε στις 3 Ιουνίου 2017.
10. ↑  «LIDL Заслужава си! Нашите магазини». Lidl.bg. Αρχειοθετήθηκε από το πρωτότυπο στις 23 Αυγούστου 2013. Ανακτήθηκε στις 19 Αυγούστου 2013.
11. ↑  «A propos de Lidl Suisse». *lidl.ch*. Αρχειοθετήθηκε από το πρωτότυπο στις 31 Αυγούστου 2014.
12. ↑  ERR (27 Ιουνίου 2019). «Lidl valmistub Tallinnas mitme kaupluse ehituseks». *ERR* (στα Εσθονικά). Ανακτήθηκε στις 9 Νοεμβρίου 2019.
13. ↑  «About Us». *lidl.uk*. Αρχειοθετήθηκε από το πρωτότυπο στις 17 Νοεμβρίου 2018. Ανακτήθηκε στις 3 Ιουνίου 2017.
14. ↑  «Lidl opens 700th store in the UK». *bbc.com*. Ανακτήθηκε στις 15 Φεβρουαρίου 2018.
15. ↑  «Grocery Store - Low Prices - Lidl US». *www.lidl.com*. Ανακτήθηκε στις 7 Ιανουαρίου 2018.
16. ↑  «Lidl plans more stores but not considering convenience formats for Dublin». .
17. ↑  «Lidl Increases Sales By 7.8% In Spanish Market, Following €1bn Investment».
18. ↑  «Lidl opens 600th Supermarket in Italy». European Supermarket Magazine. Ανακτήθηκε στις 3 Ιανουαρίου 2017.
19. ↑  «OTVORENA DRUGA TRGOVINA U SLAVONSKOM BRODU, 93. PO REDU U HRVATSKOJ». *Poslovni dnevnik* (στα Κροατικά). 29 Μαΐου 2017. Αρχειοθετήθηκε από το πρωτότυπο στις 8 Νοεμβρίου 2018. Ανακτήθηκε στις 30 Μαΐου 2017.
20. ↑  «„LIDL" IŠSIPLĖTĖ IKI 41 PARDUOTUVĖS». Lidl Lietuva. Αρχειοθετήθηκε από το πρωτότυπο στις 25 Οκτωβρίου 2018. Ανακτήθηκε στις 13 Νοεμβρίου 2018.
21. ↑  «LIDL sklepy spożywcze – gazetka, promocje, przepisy, praca». Lidl.pl. Ανακτήθηκε στις 19 Αυγούστου 2013.
22. ↑  «Lidl inaugurează un magazin în Reşiţa». Retail FMGC. Ανακτήθηκε στις 12 Ιουλίου 2018.
23. ↑  «Lidlove ljubljanske trgovine del UNICEF-ove mreže Varnih točk». Instore.si. Αρχειοθετήθηκε από το πρωτότυπο στις 5 Ιανουαρίου 2017. Ανακτήθηκε στις 4 Δεκεμβρίου 2014.
24. ↑  «Medarbetare - Lidl Sverige» (στα Σουηδικά). Αρχειοθετήθηκε από το πρωτότυπο στις 7 Αυγούστου 2016. Ανακτήθηκε στις 6 Ιουνίου 2016.
25. ↑  «Pressmeddelande - Lidl Sverige tecknar fastighetsskötselavtal» (στα Σουηδικά). Αρχειοθετήθηκε από το πρωτότυπο στις 10 Σεπτεμβρίου 2016. Ανακτήθηκε στις 6 Ιουνίου 2016.
26. ↑  «Lidl gör stort ännu större - Dagens Handel» (στα Σουηδικά). Ανακτήθηκε στις 30 Ιανουαρίου 2018.
27. ↑  «Lidl Corporate Info» (στα Φινλανδικά). Ανακτήθηκε στις 27 Ιουνίου 2018.
28. ↑  «Η απίστευτη καμπάνια «#από τα Lidl» - Πώς με κάθε μήνυμα που γράφουμε θα δίνουν 10 μερίδες φαγητού σε όσους έχουν ανάγκη». *LiFO*. Ανακτήθηκε στις 9 Φεβρουαρίου 2020.
29. ↑  Παναγιωτάκης, Κώστας (13 Δεκεμβρίου 2017). ««Από τα Lidl»: Τι θα συμβαίνει σε όσους χρησιμοποιούν τη γνωστή φράση». *Aftodioikisi.gr*. Αρχειοθετήθηκε από το πρωτότυπο στις 25 Ιουνίου 2018. Ανακτήθηκε στις 9 Φεβρουαρίου 2020.

Εξωτερικοί σύνδεσμοι
--------------------

* Lidl Ελλάς

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Αλυσίδες σούπερ μάρκετ στην Ελλάδα |
| --- |
|  |
| Συνεταιρισμοί | 
ΕΛΟΜΑΣ • Αστέρας • Proton • SPAR Hellas |
|  |
| Ελληνικές | 
Bazaar Βερούκας • Γαλαξίας • Θανόπουλος • Κρητικός • Μασούτης • Σκλαβενίτης • Market IN • METRO Cash & Carry/My Market |
|  |
| Πολυεθνικές | 
ΑΒ Βασιλόπουλος/ΕΝΑ Food Cash & Carry (Ahold Delhaize Group) • Lidl Hellas (Schwarz Gruppe GmbH) • Carrefour |
|  |
| Τοπικές Αλυσίδες | 
Discount Markt • Ελληνικά Market • Ελληνική Διατροφή • Άριστα Marktets |

 |